Source: http://celamko.blogspot.sk/2016_06_26_archive.html
Timestamp: 2018-02-20 03:25:46+00:00

Document:
TV and MEDIA: 06/26/2016 - 07/03/2016
Keď Superman píše Rade
RTVS spracovala protesty opozičných síl pred bytovým komplexom Bonaparte spôsobom, ktorý je nehodný verejnoprávnej inštitúcie v demokratickom štáte.
„RTVS do záberov z prvého protestu (20.6.) dokonca ani ako kulisu nezaradila vystupujúcich predstaviteľov opozície, nehovoriac o tom, žeby si niektorého z nich pozvala k mikrofónu, čo by bol minimálny štandard na spracovanie takejto udalosti. Zábery boli navyše vybrané tak, aby verejnosť na Slovensku nedostala vizuálnu informáciu, že na demonštrácii sa zúčastnilo niekoľko tisíc ľudí,“ uvádza v stanovisku predseda SaS a dodáva, že obdobná situácia nastala aj pri reportáži z predvčerajšieho (27.6.) protestu.
Reportérka už síce oslovila predstaviteľa opozície, nesprávne však predstavila lídra najsilnejšej opozičnej strany Richarda Sulíka a obrazové pokrytie podalo opäť skreslený pohľad na celú akciu. RTVS týmto neprofesionálnym a zavádzajúcim príspevkom vo večerným správach porušila príslušné zákony i svoj štatút. A deje sa to v čase, keď sa vedenie RTVS snaží o zvýšenie koncesionárskych poplatkov.
„Strana SaS touto verejnou sťažnosťou žiada príslušné orgány a to, Radu RTVS a Radu pre vysielanie a retransmisiu, aby sa vecou zaoberali a každá z nich v zmysle svojich právomocí vyvodila voči RTVS zodpovednosť. Je nemysliteľné, aby občania na Slovensku dostávali v dnešnej dobe od verejnoprávnej inštitúcie spravodajstvo, ktoré svojim obsahom i formou zapadá do čias mečiarizmu, ba dokonca aj komunistickej cenzúry,“ uzatvára Sulík.
uložila sankciu – pokutu 3 319 eur vysielateľovi MARKÍZA – SLOVAKIA, spol. s r.o. (programová služba DAJTO) za porušenie § 32 ods. 4 písm. a) ZVR (čestnosť a slušnosť reklamy a telenákupu), ku ktorému došlo dňa 27. 10. 2015 o 20:43, 21:07 a 21:37 hod odvysielaním upútavky na program Bad Boys;
uložila sankciu – pokutu 3 319 eur vysielateľovi MAC TV s. r.o. (programová služba JOJ) za porušenie § 36 ods. 2 ZVR (vysielací čas vyhradený reklamným šotom), ku ktorému došlo dňa 19. 12. 2015 tým, že v čase od 21:00 do 22:00 hod odvysielal reklamné a telenákupné šoty v celkovom časovom rozsahu vyššom ako povolených 12 minút;
začala správne konanie voči vysielateľovi MARKÍZA – SLOVAKIA, spol. s r. o. (programová služba TV MARKÍZA) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľova
nie názorov a komentárov od informácií spravodajského charakteru) v súvislosti s vysielaním príspevku Problémové prístroje v programe Televízne noviny dňa 7. 5. 2016;
začala správne konanie voči vysielateľovi Rozhlas a televízia Slovenska (programová služba Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku T. Drucker: Za kauzu predraženého piešťanského CT niekto musí niesť zodpovednosť dňa 24. 4. 2016;
začala správne konanie voči vysielateľovi Rozhlas a televízia Slovenska (programová služba Rádio Slovensko) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku o predsedovi Matice slovenskej v programe Rádiožurnál dňa 26. 5. 2016;
začala správne konanie voči vysielateľovi C.E.N. s.r.o. (programová služba TA3) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku Falošný e-shop? v programe Žurnál TA3 dňa 13. 5. 2016;
začala správne konanie voči vysielateľovi MAC TV, s. r. o. (programová služba JOJ) vo veci možného porušenia § 19 ods. 1 písm. a) ZVR (ochrana ľudskej dôstojnosti), ku ktorému došlo dňa 13. 4. 2016 odvysielaním príbehu sestier Sašky a Simonky v programe V siedmom nebi;
začala správne konanie voči vysielateľovi MAC TV, s.r.o. (programová služba JOJ) vo veci možného porušenia § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov) v súvislosti s vysielaním komunikátu označujúceho za sponzora programu Šport spoločnosť Tipsport v dňoch 15. – 17., 20. a 21. 4. 2015, vo veci možného porušenia § 35 ods. 3 ZVR (počet povolených prerušení programu reklamou) v súvislosti s vysielaním programu Noviny v dňoch 5., 6., 8. – 10., 12. – 16., 18. – 26. 4. 2016, ktorý prerušil zaradením reklamy dvakrát, vo veci možného porušenia § 36 ods. 2 ZVR (vysielací čas vyhradený reklamným šotom) v súvislosti s vysielaním v dňoch 15. – 17. 4., 20. a 21. 4. 2016 v čase od 20:00 do 21:00 hod a vo veci možného porušenia § 39a ods. 2 ZVR (podmienky umiestňovania produktov do programov) v súvislosti s vysielaním programu Šport v dňoch 5. – 9., 12. – 16., 18. – 23., 25. a 26. 4. 2016;
začala správne konanie voči vysielateľovi MARKÍZA-SLOVAKIA, spol. s r.o. (programová služba DAJTO) vo veci možného porušenia § 32 ods. 4 písm. a) ZVR (čestnosť a slušnosť reklamy a telenákupu) v súvislosti s odvysielaním komunikátu Akčná výhra v dňoch1., 9. a 14. 5. 2016;
začala správne konanie voči vysielateľovi MARKÍZA-SLOVAKIA, spol. s r.o. (programová služba TV DOMA) vo veci možného porušenia § 32 ods. 4 písm. a) ZVR (čestnosť a slušnosť reklamy a telenákupu) v súvislosti s odvysielaním komunikátu Super výhra dňa 1. 5. 2016;
začala správne konanie voči vysielateľovi MARKÍZA-SLOVAKIA, spol. s r.o. (programová služba TV MARKÍZA) vo veci možného porušenia § 16 ods. 2 písm. b) ZVR (vysielanie audiovizuálnych diel v čase a za podmienok dohodnutých s nositeľmi práv k týmto dielam) v súvislosti s vysielaním programu Bean: Najväčšia filmová katastrofa dňa 25. 3. 2016, Návštevníci dňa 17. a 18. 4. 2016 a Návštevníci 2 dňa 24. a 25. 4. 2016;
začala správne konanie voči prevádzkovateľovi retransmisie UPC BROADBAND SLOVAKIA, s.r.o. vo veci možného porušenia § 17 ods. 1 písm. c) ZVR v súvislosti s možným poskytovaním retransmisie programových služieb ČT1, ČT2, ČT24, ČT :D/ČT art, Prima family, Prima Cool, Prima Love, Prima Zoom, Nova, Nova Cinema bez súhlasu pôvodného vysielateľa;
uznala za neopodstatnené 25 sťažností resp. ich časti.
Kanadsko-americká produkčná spoločnosť Lions Gate Entertainment, známa tiež iba ako Lionsgate, ohlásila, že za 4,4 miliardy amerických dolárov (v prepočte približne 3,96 miliardy eur) odkúpi platenú televíznu sieť Starz. Zaplatiť by za ňu mala v hotovosti aj akciami, pričom by mal tento obchod napomôcť rozšíriť jej pôsobnosť na trhu. Cena jednej akcie Starz, za ktorú štúdio zaplatí, je stanovená na 32,70 dolára (takmer 30 eur). Zmluvu by mali uzavrieť koncom roka.
Podľa analytika Johna Janedisa sa spoločnosť Lionsgate, ktorá stojí napríklad za filmovou sériou Hry o život (2012 - 2015), vďaka tomuto obchodu stane menej finančne závislá od toho, či nakrútia úspešný film alebo nie. Výkonný riaditeľ spoločnosti Jon Feltheimer zase tvrdí, že uzavretím zmluvy vznikne skupina, ktorá ročne investuje do nového obsahu takmer dve miliardy dolárov. Pre Starz, ktoré má na konte napríklad seriál Cudzinka (2014), je táto spolupráca výhodná z hľadiska konkurenčného boja, ktorý vedie s televíziami HBO či Showtime.
Anglický herec Tom Felton bude účinkovať v seriáli The Flash (2014). Dvadsaťosemročný rodák z Epsomu v Surrey sa v tretej sezóne projektu televízie The CW predstaví ako detektív Julian Dorn.
Dej seriálu sa sústredí na Barryho Allena a jeho superhrdinské alter ego Flasha v podaní 26-ročného Granta Gustina. Okrem neho sa v projekte trojice tvorcov Greg Berlanti, Geoff Johns a Andrew Kreisberg už predstavili napríklad aj Candice Patton, Danielle Panabaker, Carlos Valdes, Tom Cavanagh alebo Jesse L. Martin.
Tom Felton je známy najmä ako Draco Malfoy z filmovej série o Harrym Potterovi z rokov 2001, 2002, 2004, 2005, 2007, 2009, 2010 a 2011. Zahral si aj vo filmoch Anna a kráľ (1999), Dostaň ho tam! (2010), Zrodenie planéty opíc (2011), From the Rough (2013), Belle (2013), Against the Sun (2014) alebo V mene Krista (2016).
Porota 38. ročníka Medzinárodného filmového festivalu v Moskve, ktorý sa skončil vo štvrtok, rozhodla , že Grand Prix dostal Iránsky film Daughter producenta Reza Mirkamiriho.
Farhad Aslani,ktorý hrá otca dievčaťa, bol ocenený ako najlepší herec, najlepšou herečkou sa stala 13-ročná filipínčanka Teresa Malvar za úlohu v sociálnej dráme Haze.
Strieborný Sväty Juraj putoval debutantke Put Grasten za film 37, založený na skutočných udalostiach v Brooklyne v noci z 13. marca 1964, kedy došlo k hromadnému znásilneniu a vražde Kitty Genovese a tento zločin bol zapísaný neskôr v učebniciach sociálnej psychológie.
Zvláštnu cenu poroty udelili bulharskému režisérovi Ivaylo Hristovovi za film Spievajúce čižmy
Producentka Nicole Brending z USA si odniesla cenu za najlepší krátky film Selfied.
Film Pani. B. severokórejská žena od Jero Yun z Južnej Kórei bola vyhlásená za najlepší dokument.
"Nemecko víťazí. A z ďalších noviniek - voda je mokrá. Musí byť nuda byť Nemcom, stále vyhrávať."
„Únia dostala účet za to, že kradne ľuďom slobodu."
„Nebudú im tie hlúpe hlavy z Bruselu diktovať, ako má vyzerať uhorka, ako má byť zakrivený banán, či si majú zobrať imigrantov.“
"Junkers by mal odstúpiť."
"Je to hotové! Je to hotové! Nie, domov nejdeme. Videli ste to? Fantázia! Nemôžem tomu uveriť. Je to sen a nebuďte ma z neho. A vy Angličania, robte si čo chcete! V nedeľu proti Francúzsku si zahrá Island. A vy môžete aj celkom odísť z Európy. Môžete ísť, kam chcete, aj do pekla! Anglicko 1, Island 2, to je konečný výsledok z Nice. A rozprávka môže ďalej pokračovať."
Gissur Simonarson ,Islandský komentátor
Francúzske úrady začali vyšetrovanie vyhrážok smrťou namierených proti satirickému magazínu Charlie Hebdo. Informovala o tom dnes parížska prokuratúra.
Odkazy zverejnené na stránke satirického časopisu na Facebooku vyzývali totiž na útoky namierené proti členom redakčného tímu, ako uviedli francúzske médiá.
Redakčný tím magazínu Charlie Hebdo dostal v polovici júna aj výhražný list, informoval denník Le Parisien.
Charlie Hebdo sa v januári 2015 stal terčom útoku islamských džihádistov, počas ktorého dvaja ozbrojení muži vtrhli do parížskej redakcie magazínu a zabili tam 12 ľudí vrátane piatich jeho najvýznamnejších karikaturistov, ochrankára a policajta.
K zodpovednosti za útok za prihlásila al-Káida v Jemene, pripomenula dnes tlačová agentúra DPA.
Satirický týždenník, ktorý poburoval náboženských konzervatívcov stvárňovaním islamského proroka Mohameda, zareagoval na krvavý útok karikatúrou proroka, ako plače a drží ceduľu s nápisom "Je suis Charlie" (Ja som Charlie) - nad ním je titulok "Všetko je odpustené".
ÚGKK SR k nesprávnemu používaniu názvu štátu Spojené kráľovstvo
ÚGKK SR k nesprávnemu používaniu
názvu štátu Spojené kráľovstvo
Z dôvodu veľmi častého nesprávneho používania skrátenej podoby slovenského oficiálneho názvu štátu Spojené kráľovstvo Veľkej Británie a Severného Írska Úrad geodézie, kartografie a katastra Slovenskej republiky vydáva nasledujúce stanovisko: Názov Spojené kráľovstvo Veľkej Británie a Severného Írska je štandardizovaná úplná podoba slovenského vžitého názvu štátu, ktorého úplná anglická podoba je United Kingdom of Great Britain and Northern Ireland. Názov Spojené kráľovstvo je štandardizovaná skrátená podoba slovenského vžitého názvu štátu, ktorého skrátená anglická podoba je United Kingdom.
Štandardizované názvy sú podľa § 18 ods. 7 zákona NR SR č. 215/1995 Z. z. o geodézii a kartografii v znení neskorších predpisov záväzné na používanie, to znamená aj v tlači a iných prostriedkoch masovej komunikácie a v úradnej činnosti orgánov verejnej správy.
Názov Veľká Británia je štandardizovaný slovenský vžitý názov najväčšieho z britských ostrovov.
Zamieňať názov štátu Spojené kráľovstvo s názvom ostrova Veľká Británia alebo skráteným výrazom „Británia“ je v rozpore s ustanoveniami zákona NR SR č. 215/1995 Z. z. o geodézii a kartografii v znení neskorších predpisov, ktoré upravujú oblasť geografických názvov.
Dôsledným používaním štandardizovaného názvu štátu Spojené kráľovstvo bude verejnosť informovaná o udalostiach týkajúcich sa tejto krajiny prostredníctvom jedinej správnej podoby názvu, zabezpečí sa jednotné používanie názvu a rešpektovanie ustanovení citovaného zákona.
TASR o tom informovala Martina Šimková z kancelárie predsedníčky Úradu geodézie, kartografie a katastra SR
JOJ CINEMA NEWS
V piatok 1. júla pribudne JOJ Cinema - siedma stanica televíznej skupiny JOJ - do portfólia spoločnosti UPC, najväčšieho poskytovateľa platených televíznych služieb na slovenskom i českom trhu. JOJ Cinema bude v HD kvalite zaradená do základného programového balíčka UPC, t.z. do zoznamu staníc vysielaných vo všetkých programových ponukách digitálnej televízie spoločnosti UPC.
„JOJ Cinema HD spustíme pre našich 360 000 televíznych zákazníkov, a to bez reklám a s možnosťou sedemdňového spätného zhliadnutia. Navyše od jesene zaradíme do TV archívu približne stovku titulov z jej produkcie,“ hovorí Jan Kohout, marketingový riaditeľ UPC.
„Program JOJ Cinema sa teší veľkej popularite divákov. Na našom území je najsledovanejšou platenou filmovou stanicou, čo nás len utvrdzuje v tom, že ide o divácky veľmi atraktívny projekt. Teraz už môžeme filmovým fanúšikom ponúknuť stanicu JOJ Cinema - predovšetkým kvalitný výber filmov a reklamou nerušené zážitky počas sledovania - aj prostredníctvom najväčšieho káblového operátora na českom a slovenskom trhu,“ zdôrazňuje hlavné benefity pre divákov Marcel Grega, generálny riaditeľ JOJ Group.
„Sme radi, že sa nám podarilo naviazať spoluprácu s najväčším káblovým operátorom na českom trhu. Veríme, že u filmových fanúšikov a predplatiteľov digitálnej káblovej ponuky UPC bude mať táto stanica rovnaký úspech, aký zaznamenávame aj u iných operátorov v oboch krajinách,“ hovorí Erika Luzsicza, konateľka spoločnosti AXOCOM, ktorá pre JOJ Group exkluzívne distribuuje televíziu JOJ Cinema v Českej republike i na Slovensku.
Filmová stanica JOJ Cinema odštartovala svoje vysielanie v polovici júna 2015 ako televízia pre český a slovenský trh. Dnešným dňom je dostupná v ponuke operátorov Skylink, Slovak Telekom, Digi Slovakia, Towercom, Slovanet, Orange Slovensko, ANTIK Telecom, CentroNet, O2 Czech Republic, T-Mobile Czech Republic a ďalší. Z merania sledovanosti u vybraných IPTV operátorov vyplýva, že JOJ Cinema poráža aj dlhodobo etablované filmové stanice v Česku či na Slovensku.
Viac o JOJ Cinema:
* Filmový kanál pre všetkých fanúšikov kinematografie, aj pre celé rodiny
* Najnovšie kinohity a exkluzívny česko-slovenské televízne premiéry
* Globálne najúspešnejšej filmové akvizície všetkých žánrov
* Filmy neprerušované reklamou, v HD kvalite i s DUO režimom
Filmová televízia JOJ Cinema prináša bohatý program pre všetkých fanúšikov kinematografie, aj pre celé rodiny. Stanica divákom ponúka exkluzívne slovenské
a české televízne premiéry filmov a desiatky známych a celosvetovo úspešných kinohity. Akvizície všetkých žánrov - akčné, komediálny, krimi, dramatické, hororové, muzikálové či životopisné - vysiela JOJ Cinema 24 hodín denne, v natívnom HD alebo SD rozlíšení, s dabingom, ale aj vo zvukovom režime DUO. Ide o platenú stanicu, ktorej najväčším benefitom pre divákov je, že filmy nie sú prerušované reklamou.
– Die Brücke
Cenu mieru nemeckého filmu - Most, ktorá pripomína rovnomenný protivojnový film významného režiséra Bernharda Wickiho (1919-2000), si vo štvrtok prevezmú v Mníchove tohtoroční laureáti.
V medzinárodnej kategórii udelia ocenenie, ktoré od roku 2002 tradične odovzdávajú tvorcom v rámci mníchovského filmového festivalu Filmfest, tentoraz dánskemu filmárovi Tobiasovi Lindholmovi za jeho drámu Krigen (2015).
V nemeckej národnej kategórii si rovnakú cenu prevezme Kai Wessel za drámu Nebel im August, ktorá sa venuje obetiam masového vraždenia postihnutých a nevyliečiteľne chorých nacistami a ktorá príde do nemeckých kín v októbri 2016.
Ocenenie si prevezme aj herec Burghart Klaussner za stvárnenie hesenského generálneho prokurátora v polittrileri Der Staat gegen Fritz Bauer (2015) režiséra Larsa Kraumeho.
SLOVAK and EUROPE MEDIA NEWS
Prioritnými oblasťami počas slovenského predsedníctva v Rade EÚ budú oblasti audiovízie, autorského práva a kultúry. TASR o tom informoval hovorca Ministerstva kultúry (MK) SR Jozef Bednár.
V oblasti audiovízie bude podľa neho prioritou revízia smernice o audiovizuálnych mediálnych službách, ktorá je jednou z hlavných súčastí stratégie pre jednotný digitálny trh.
"Ide o reformu a modernizáciu pravidiel v oblasti audiovizuálnych mediálnych služieb zahŕňajúcich televíziu, služby na požiadanie (napr. Netflix) a taktiež platformy na zdieľanie videa (napr. YouTube) tak, aby zodpovedali súčasnému vývoju technológií,“ informoval zástupca stáleho predstaviteľa SR pri EÚ, veľvyslanec Alexander Micovčin.
Európska komisia zverejnila 25. mája 2016 návrh na revíziu smernice o audiovizuálnych mediálnych službách. "Hlavný princíp krajiny pôvodu zostáva zachovaný, čo v praxi znamená, že stačí, ak mediálna služba spĺňa pravidlá v jednej krajine EÚ a môže následne poskytovať svoje služby naprieč EÚ,“ dodal.
Zároveň však upozornil na výnimku, na základe ktorej členské štáty môžu vyžadovať finančné príspevky služieb na požiadanie zo zahraničia do národných systémov financovania.
Medzi hlavné zmeny v revízii smernice podľa veľvyslanca patria napríklad sprísnenie pravidiel podpory európskych diel v službách na požiadanie, liberalizácia pravidiel reklamy v televíznych službách, zahrnutie platforiem na zdieľanie videí, stanovenie kritérií nezávislosti národných regulačných orgánov a zvýšenie ochrany maloletých v rámci služieb na požiadanie.
„V oblasti kultúry bude dominantným strednodobé preskúmanie pracovného plánu pre kultúru na roky 2015 až 2018 a z pohľadu legislatívnych aktov návrh Európskeho parlamentu a Rady o vyhlásení roku 2018 za Európsky rok kultúrneho dedičstva,“ uviedol hovorca Ministerstva kultúry (MK) SR Jozef Bednár.
Mimoriadnu pozornosť v oblasti autorského práva bude MK SR venovať nariadeniu o cezhraničnej prenosnosti online obsahových služieb.
MK SR bude počas slovenského predsedníctva predsedať Rade EÚ pre vzdelávanie, mládež, kultúru a šport v zložení ministrov kultúry členských štátov EÚ. Zasadať bude v Bruseli 21. a 22. novembra.
Americký herec James Van Der Beek bude účinkovať v pripravovanom britskom seriáli Carters Get Rich. Sitkom spoločností Roughcut TV a Sky 1 ponúkne šesť epizód a premiéru by mal mať tento rok na jeseň.
Príbeh sa bude zameriavať na jedenásťročného Harryho Cartera. Chlapec vytvorí aplikáciu Honc pre podivínov, ktorí sa rovnako ako on nevedia rozprávať s dievčatami. Po tom, ako aplikácia zaujme na sociálnych sieťach, kúpi ju za desať miliónov libier americký miliardár Trent Zebrisky v podaní 39-ročného Van Der Beeka a rodine Carterovcov sa zmení život. V novinke sa predstavia aj Rhashan Stone, Kerry Godliman, John Finnemore, Rhianna Merralls alebo Rio Chambers. Na scenári sa podieľali Claire Downes, Stuart Lane a Ian Jarvis.
James Van Der Beek je známy najmä ako Dawson Leery zo seriálu Dawsonov svet (1998 - 2003). Neskôr tiež hosťoval vo viacerých seriáloch, ako napríklad Myšlienky vraha (2005), Ako som spoznal vašu mamu (2005 - 2014) či Don't Trust the B---- in Apartment 23 (2012 - 2013). Zahral si tiež vo filmoch Vôľa prežiť (1998), Varsity Blues (1999), Pravidlá vášne (2002), Stolen (2009) či Predĺžený víkend (2013). Účinkoval aj v krimi seriáli CSI: Cyber (2015 - 2016).
Indická herečka Freida Pinto sa predstaví v pripravovanom miniseriáli Guerrilla, ktorý sa bude odohrávať v 70. rokoch minulého storočia v Londýne. Dej sa bude zameriavať na zamilovaný pár, ktorý oslobodí politického väzňa a vytvorí radikálnu podzemnú bunku s cieľom posilnenia vplyvu etnických menšín. Tridsaťjedenročná rodáčka z Bombaja stvárni Jas, jednu z dvojice, ktorej vzťah s Marcusom a ich hodnoty tak budú musieť prejsť ťažkou skúškou. Zatiaľ nie je známe, kto sa v očakávanom projekte ukáže ako Marcus. V novinke sa však objaví Angličan Idris Elba, ktorý je zároveň jedným z jej výkonných producentov. Tvorcovia zatiaľ neuviedli, akú postavu 43-ročný rodák z Londýna stvárni.
Seriál bude mať šesť epizód, pričom scenár väčšiny z nich napísal John Ridley. Ten bude aj režírovať prvé dva a posledný diel. O zvyšné epizódy sa postará Sam Miller, ktorý sa podieľal napríklad na seriáli Luther (2010 - 2015) v hlavnej úlohe so spomínaným Elbom. Nakrúcanie novinky by sa malo začať koncom leta v Londýne, pričom televízie Showtime a Sky Atlantic ju predbežne plánujú uviesť na obrazovky v roku 2017.
Freida Selena Pinto sa preslávila vďaka úspešnej dráme Milionár z chatrče (2008). Film jej vyniesol nomináciu na cenu BAFTA za vedľajšiu úlohu a spolu s ostatnými kolegami a kolegyňami získala Screen Actors Guild Award pre najlepšie herecké obsadenie. Neskôr si zahrala aj v snímkach Poznáš muža svojich snov (2010), Miral (2010), Zrodenie planéty opíc (2011), Trishna (2011), Čierne zlato (2011), Vojna bohov (2011) alebo Knight of Cups (2015).
Americká verzia motoristickej relácie Top Gear nebude pokračovať siedmou sezónou. Správu potvrdila produkčná spoločnosť BBC Worldwide North America po tom, čo o ukončení programu prostredníctvom sociálnej siete Facebook informoval jeden z moderátorov Rutlege Wood. “Nehovorím, že s Top Gear USA je koniec, no nebude viac vo vysielaní televízie History,” napísal a zároveň uviedol, že s ďalšími moderátormi, Adamom Ferrarom a Tannerom Foustom, dúfa, že sa relácia objaví na obrazovkách inej televízie.
Relácia Top Gear USA odštartovala na obrazovkách televízie History v roku 2010, kde ju vysielali šesť sezón. O produkciu titulu sa starala spomínaná spoločnosť BBC Worldwide North America, ktorá je pobočkou britskej televízie BBC. Tá je tvorcom pôvodnej verzie programu. Britský Top Gear začali vysielať v roku 1977 ako konvenčný motoristický program, no v roku 2002 ho zmenili na zábavný formát, vďaka čomu získal popularitu na celom svete.
Seriál Hra o tróny (2011) bude mať zrejme 73 epizód. Tvrdia to tvorcovia obľúbeného titulu David Benioff a Dan Weiss. “Hovoríme o dvoch ďalších sezónach. Úplne na začiatku sme hovorili, že urobíme 70 až 75 hodín, a pri tom aj skončíme. Povedzme nateraz, že ich bude 73,” prezradil Benioff pre filmový portál Deadline.
Finále šiestej sezóny, ktoré bolo 60. odvysielanou epizódou, uviedla televízia HBO v premiére v nedeľu. Doterajšie časti pritom trvali približne hodinu. Ak tvorcovia nezmenia minutáž, fanúšikovia a fanúšičky sa do konca seriálu dočkajú ešte trinástich častí.
“Snažíme sa rozprávať súdržný príbeh s úvodom, jadrom a záverom. Poznáme záver už nejaký čas a teraz sa k nemu dostávame. Posledné zábery finále šiestej sezóny to ukázali,” uviedol Benioff. “To, čo nás bavilo od samého začiatku je, že to nemá byť neustále pokračujúci seriál, v ktorom sa budeme s každou sezónou pokúšať vytvoriť nové dejové línie. Chceli sme, aby to bol gigantický príbeh, no bez toho, aby sme ho zbytočne naťahovali a predlžovali o ďalších desať hodín alebo len preto, že ho ľudia stále sledujú. Chceli sme, že ak ho ľudia budú pozerať do konca, dá im súvislý príbeh. Definitívne ho smerujeme ku koncu,” vyjadril sa.
Seriál sa pritom od piatej sezóny úplne odklonil od predlohy, knižnej série Pieseň ľadu a ohňa z pera Georgea R. R. Martina. Tvorcovia už totiž použili všetok materiál z doteraz vydaných kníh. “Teraz, po toľkých rokoch vo svete, ktorý George vytvoril, sme museli kráčať na vlastných nohách. Ak by sme to nedokázali, potom je to hanba pre nás. George nám dal neskutočný dar v podobe pravdepodobne najprepracovanejších postáv, aké som kedy videl v knihe. Ak by sme nedokázali pokračovať, nie sme správni ľudia, čo by mali robiť tento seriál,” vyjadril sa Weiss. “Je to zvláštny jav. Sme na území, kde idete sám a nemôžete sa viac spoliehať na napísaný materiál,” priblížil zasa Benioff. “Ako sa dostávame k záveru, dlho sme o tom diskutovali a získali sme lepší pohľad. Hneď ako sa dostaneme k definitívnemu finále, máme určité nápady o konci, ktoré vznikli organicky počas viac ako šiestich rokov,” povedal.
Príbeh Hry o tróny sa odohráva vo fiktívnom svete Siedmich kráľovstiev na kontinentoch Západozem a Essos, kde v období podobnom stredoveku bojuje o Železný trón niekoľko urodzených rodín. Blíži sa však zima, ktorá môže trvať dlhé roky. Dej sa začína v čase, keď sa za slabo stráženou severnou Stenou aktivizuje armáda nekorunovaného kráľa Mancea Raydera a tiež desiví Bieli chodci. Za morom zas krásna Daenerys Targaryen túži po tróne, ktorý jej rodine patril dlhé roky, a na dosiahnutie svojho cieľa má nebezpečnú zbraň - tri draky. Siedmu sezónu Hry o tróny uvedie HBO na budúci rok.
Protimonopolný úrad (PMÚ) SR schválil 3. júna 2016 koncentráciu spoločností Petit Press, a.s., Bratislava, Prvá slovenská investičná skupina (PSIS), a.s., Bratislava a PENTA INVESTMENTS LIMITED (PIL), Normanské ostrovy. Koncentrácia spočíva v získaní spoločnej kontroly nad spoločnosťou Petit Press, ktorú bude vykonávať PSIS a PIL.
Koncentrácia bola PMÚ SR oznámená 4. marca 2015, avšak oznámenie neobsahovalo všetky potrebné údaje. Preto bola lehota na vydanie rozhodnutia prerušená a začala opätovne plynúť až po predložení požadovaných informácií 16. septembra 2015. Zároveň v priebehu konania úrad opakovane zistil z verejných zdrojov nové skutočnosti ohľadom pôsobenia účastníkov koncentrácie, najmä ďalšie akvizície skupiny PENTA, ku ktorým došlo v priebehu konania. V tejto súvislosti PMÚ opakovane žiadal ďalšie podstatné informácie a podklady, v dôsledku čoho štyrikrát prerušil plynutie lehoty na vydanie rozhodnutia.
Skupina PENTA v oblastiach, v ktorých vykonáva činnosť Petit Press, pôsobí prostredníctvom podnikateľa News and Media Holding, ktorý je od 1. septembra 2015 nástupníckou spoločnosťou podnikateľov SPOLOČNOSŤ 7 PLUS, MEDIA MAGAZÍN a TREND Holding. Prostredníctvom News and Media Holding je vydavateľom periodickej tlače, ktorý sa orientuje na vydávanie periodík bulvárneho, zábavného a lifestylového formátu v slovenskom jazyku a prevádzkovateľom web portálov, v rámci uvedeného poskytuje taktiež reklamný priestor a pôsobí aj v oblasti nákupu a predaja mediálneho priestoru prostredníctvom svojej mediálnej agentúry.
Spoločnosť PSIS je súčasťou ekonomickej skupiny Proxy - Finance a.s., Česká republika, ktorá pôsobí predovšetkým v oblasti investovania do finančných nástrojov a správy vlastných nehnuteľností. Petit Press realizuje tiež vydávanie periodickej tlače, prevádzkovanie web portálov, poskytovanie reklamného priestoru v daných médiách, tlačiarenskú a distribučnú činnosť.
PMÚ sa vzhľadom na aktivity účastníkov koncentrácie zaoberal posúdením horizontálnych, vertikálnych, ako aj konglomerátnych účinkov koncentrácie v predmetných oblastiach.
Súd zakázal neoprávnené šírenie TV kanálov
skupiny Nova na slovenskom území
České televízne kanály skupiny Nova nebude možno sledovať na slovenskom území v takej miere ako doposiaľ. Súd vydal predbežné opatrenie, ktorým zakázal ich neoprávnené cezhraničné šírenie. Informovala o tom dnes skupina NOVA.
Podľa vedúcej oddelenia PR a komunikácie Anny Suchej prišlo toto rozhodnutie iba týždeň po tom, ako súd v Česku zakázal prenos vysielania slovenských kanálov skupiny Markíza na českom území bez ohlasu vysielateľa.
"Predbežné opatrenia súdov na českom i slovenskom území jasne dokladujú, že cezhraničné šírenie staníc Markízy i skupiny Nova bez súhlasu ich vysielateľov musí skončiť," uviedol riaditeľ sekcie nových projektov skupiny Nova Peter Horák.
Cieľom skupiny Nova je dospieť k vzájomným dohodám s jednotlivými distribútormi. Ak sa to nepodarí mieni skupina pokračovať v podnikaní krokov na zastavenie nelegálneho cezhraničného šírenia vysielania staníc.
Žalovaný je na základe predbežného opatrenia povinný zdržať sa prenosu vysielania staníc skupiny Nova, ku ktorému skupina nedala súhlas, a neumožniť takýto prenos vysielania ani tretím osobám. Súd podľa Suchej zdôvodnil nariadenie predbežného opatrenia okrem iného skutočnosťou, že skupina Nova nedisponuje v prípade prevzatých relácii, a to hlavne filmov, licenciami na vysielanie týchto relácii mimo územia Českej republiky.
Skupiny Nova i Markíza ponúkli distribútorom medzinárodné verzie svojich najsledovanejších staníc. Pre slovenských divákov tak bola spustená stanica Nova International so všetkými reláciami vlastnej tvorby, ku ktorým skupina Nova disponuje právami na zahraničné vysielanie, a pre českých divákov v rovnakom duchu vznikla stanica Markíza International, doplnila v tlačovej správe Nova.
Zomrel Bud Spencer
Vo veku 86 rokov v pondelok zomrel Talian Carlo Pedersoli, ktorý ako prvý muž z tejto krajiny zvládol plaveckú krauliarsku stovku pod jednu minútu (za 59,5 s v roku 1950), ale svet ho až neskôr pod pseudonymom Bud Spencer spoznal ako dobrotivého filmového hromotĺka. Štartoval na OH 1952 aj 1956 a bol mnohonásobným majstrom Talianska. Bud Spencer bol aj vodným pólistom, v tomto športe však nedosiahol také významné úspechy ako v plávaní, hoci s rímskym Laziom sa v roku 1954 stal národným majstrom. Jeho kariéru neskôr ukončili zdravotné problémy.
Po mnohých pokusoch presadiť sa v rôznych oblastiach civilného života naplno zažiaril až na striebornom plátne. Osudové bolo jeho stretnutie s režisérom Giuseppem Colizzim, ktorý ho dal dohromady s Mariom Girottim alias Terenceom Hillom. Zladená dvojica kumpánov, ktorá v boji za spravodlivosť nikdy nešetrila štipľavými fackami, účinkovala v druhej polovici dvadsiateho storočia v mnohých komédiách, predovšetkým spaghetti-westernoch. Medzi komerčne najúspešnejšie snímky patria "Boh odpúšťa... ja nie!", "Pravá a ľavá ruka diabla", "Kto nájde priateľa, nájde poklad", "Malý unavený Joe", "Párna a nepárna" či "Ak sa nahneváme, budeme zlí". Spencer sa sólovo preslávil aj ako neapolský policajný komisár Rizzo prezývaný Veľká noha. V roku 1960 sa oženil s Mariou Amatovou, s ktorou splodil tri deti.
Správu o úmrtí Carla Pedersoliho či Buda Spencera priniesla agentúra ANSA s odvolaním sa na informáciu od jeho syna Guiseppeho Pedersoliho.
©2016, Autorské práva SITA a.s a uvedené agentúry. Všetky práva vyhradené. Opätovné vydanie alebo rozširovanie obsahu tejto správy bez predchádzajúceho písomného súhlasu SITA a.s. a uvedených agentúr je výslovne zakázané
Už po štvrtý raz za ostatných päť rokov sa Omnicom Media Group (OMG), divízia mediálnych služieb agentúry Omnicom Group Inc. (NYSE: OMC), dostala na samotnú špičku zoznamu víťazov spomedzi mediálnych holdingových agentúr počas každoročného festivalu kreativity v Cannes. Agentúry OMD a PHD spoločne získali 15 mediálnych levov.
OMD odchádza s najväčším počtom medailí v kategórií so ziskom 11 mediálnych levov - jednou zlatou, troma striebornými a šiestimi bronzovými medailami. Okrem toho bolo OMD aj významným partnerom víťazov Grand Prix v kategóriách PR, účinnosť kreativity a mobilné technológie. PHD získala jedného zlatého, jedného strieborného a dva bronzové mediálne levy.
OMD získalo mediálnych levov za prácu v širokom spektre kategórií - vrátane automobilovej, spotrebiteľských balených výrobkov, finančných služieb, mediálnej kategórie, maloobchodnej, športových výrobkov a technológií - z dielne mnohých pobočiek OMD na celom svete. Medzi víťazné agentúry, klientov a kampane patria:
- OMD Dominikánska republika - "Ukončiť ticho" kampaň pre La Sirena
- OMD Spojené kráľovstvo - "Ľudské bytosti" kampaň pre Channel 4 (2)
- OMD Dominikánska republika - Ukončiť ticho, kampaň pre La Sirena
- OMD Taliansko - "Podpora obchodu" pre Renault
- OMD Švédsko - "Spomaľme GPS" kampaň pre IF Insurance
- OMD Spojené arabské emiráty - "Šampióni Huack" kampaň Go Sport
- OMD Spojené arabské emiráty - "Aj ja ťa môžem učiť" pre Dubai Cares
- OMD Spojené kráľovstvo - "Lovení" kampaň pre Channel 4
- OMD Spojené kráľovstvo - "Kampaň na boj proti samote" pre John Lewis
- OMD USA - "Zimné hry pre Intel" pre spoločnosť Intel
Tri zo štyroch výhier PHD získali agentúry APAC vrátane Zlatého mediálneho leva pre PHD Nový Zéland za kampaň pre pivovary DB "Brewtroleum". Bronzového leva vyhral PHD Austrália za kampaň "šikovné dievčatá - rovnocenná budúcnosť" pre austrálske a novozélandské bankové skupiny. Ďalší bronz poputoval do Indie a vyhral ho PHD India za kampaň Lo Kar Lo Bat pre Unilever v Hindustane. PHD Spojené kráľovstvo získalo strieborného leva za kampaň pre Sainsbury's pod názvom "Spoločné čítanie počas Vianoc". "Škála a rozsah víťazných kúskov od Omnicom Media Group v Cannes aj tohto roku dokazujú, že zanietený dôraz na výnimočnosť, inováciu a talent sa vždy cení," povedal Daryl Simm, výkonný riaditeľ globálnej spoločnosti Omnicom Media Group, "nielen v súvislosti s ocenením v rámci nášho odvetvia, ale čo je najcennejšie, aj v oblasti komerčného rastu našich klientov."
Nórska justícia dnes odmietla poskytnúť záruky, že bývalého konzultanta americkej Národnej bezpečnostnej agentúry (NSA) Edwarda Snowdena po jeho prípadnom vstupe na nórske územie nevydá do Spojených štátov.
Snowden, ktorému v USA za zverejnenie tajných dokumentov o sledovaní amerických občanov hrozí súd a 30 rokov väzenia, požiadal nórske súdy o poskytnutie záruk, že po vstupe na nórske územie nebude vydaný do USA. Jeho žiadosť bola dnes zamietnutá.
Agentúra Reuters pripomenula, že Nórsko ako členský štát NATO má tesné diplomatické kontakty s USA. Nórske ministerstvo spravodlivosti sa však dnes k Snowdenovej kauze odmietlo vyjadriť s tým, že je na súdoch, aby rozhodovali. Súd v Osle uviedol, že zákony o extradícii sa vzťahujú len na ľudí, ktorí sa už nachádzajú na území krajiny. Ministerstvo spravodlivosti zasa deklarovalo, že nemôže vydať rozhodnutie o vydaní niekoho, kto žije v zahraničí.
Tripartita sa nedohodla na úprave
koncesionárskych poplatkov
Sociálni partneri sa nedohodli na zvýšení koncesionárskych poplatkov pre verejnoprávny Rozhlas a televíziu Slovenska (RTVS). Odborárom prekáža, že rezort kultúry navrhuje zvýšiť koncesie zo 4,64 eura na 7 eur. Zamestnávatelia zase nesúhlasia, aby koncesie platili aj firmy.
Odborári na jednej strane ocenili, že od platenia koncesionárskych poplatkov by mali byť oslobodení občania v hmotnej núdzi, zvýšenie poplatku však považujú za razantné. "Nám sa vidí zvýšenie dosť razantné, nakoľko vieme, že veľmi ťažko sa dvíhajú mzdy a keď sa nám podarí zdvihnúť o pár eur, tak sme radi a takto by sme ľuďom zase z peňaženky zobrali. Súhlasíme s navýšením, ale nie tak razantným," skonštatoval prezident KOZ SR Jozef Kolár.
Podľa viceprezidenta Asociácie zamestnávateľských zväzov a združení (AZZZ) SR Rastislava Machunku firmy platia za niečo, čo v konečnom dôsledku nevyužívajú. "Samotný zákon hovorí, že ide o poplatok za službu a zamestnávatelia ako takí túto službu nemajú ako využívať, lebo zamestnanci sa nevenujú sledovaniu rozhlasu a televízie v práci. Ak by niekto ako vodiči sledovali rozhlas, tak tieto poplatky si zaplatili ako občania. Preto nevidíme dôvod na akékoľvek zvyšovanie, ale aj na to, aby akékoľvek poplatky zo strany zamestnávateľov boli platené," podotkol Machunka.
Zamestnávatelia tak žiadajú zmenu platenia koncesií. "Neviem si predstaviť, že by mohla RTVS fungovať, že by sa neplatili vôbec. Ale viem si predstaviť iný mechanizmus. Či už to bude kapitola v štátnom rozpočte, pretože aj tam musia v konečnom dôsledku prispieť len daňoví poplatníci, takže to nie, že by sa neplatilo vôbec, akurát inou formou," priblížil viceprezident Republikovej únie zamestnávateľov (RÚZ) Ľuboš Sirota. Zároveň uviedol, že v súčasnosti predstavujú platby zamestnávateľov 15 % príjmov RTVS. "Riadime sa aj počtom zamestnancov. Akonáhle napríklad montážna firma, ktorá dosiahne počet 1000 zamestnancov a nemá vo fabrike ani jeden televízor, ročne bude musieť zaplatiť 8500 eur. Toto je mechanizmus, ktorý nám príde nespravodlivý," vyčíslil Sirota s tým, že RÚZ SR by bola rada, ak by bol tento mechanizmus odstránený.
Ministerstvo kultúry SR považuje systém úhrad, teda koncesionárske poplatky, za štandardný systém financovania verejnoprávneho vysielateľa. "Rovnako je bežné aj v iných krajinách, že sa na tom podieľajú nielen domácnosti, ale aj podnikatelia, zamestnávatelia. Považujeme úhrady za solidárnu platbu, ktorej účelom je zabezpečiť nezávislosť verejnoprávneho vysielateľa z hľadiska jeho rozpočtovania," upozornil generálny riaditeľ sekcie médií, audiovízie a autorských práv na rezorte kultúry Anton Škreko.
Tiež vysvetlil, že systém financovania nestojí na tom, či zamestnanci počas pracovného času majú možnosť sledovať vysielanie RTVS. "Počet zamestnancov je iba definičnou veličinou, ktorá má určiť progresívne stanovenie sadzby pre jednotlivých zamestnávateľov. Prebehnú neformálne rokovania aj so zástupcami podnikateľských zväzov," doplnil Škreko s tým, že právna norma by mala byť na rokovanie vlády predložená do konca júla tohto roka.
Americká speváčka Beyoncé rovnako ako vlani dominovala udeľovaniu BET Awards, keď si z nedeľného ceremoniálu v losangeleskom Microsoft Theater odniesla štyri ceny. Tridsaťštyriročnú rodáčku z Houstonu vyhlásili za najlepšiu r'n'b/popovú interpretku a jej skladba Formation získala Centric Award, Viewers' Choice Award a tiež trofej pre najlepší videoklip.
Kanadský rapper Drake, ktorý s deviatimi nominácii ovládol zoznam kandidátov, získal nakoniec tri ceny, keď sa stal najlepším hip-hopovým interpretom, spolu s rapperom Futureom triumfoval v kategórii Najlepšia skupina a za hosťovanie v Rihanninej skladbe Work aj medzi spoluprácami. Za najlepšieho r'n'b/popového interpreta vyhlásili Brysona Tillera, ktorý okrem toho zvíťazil aj medzi nováčikmi. Nicki Minaj sa už siedmy raz po sebe stala najlepšou hip-hopovou interpretkou.
Vo filmových kategóriách uspeli Straight Outta Compton (Najlepší film), Taraji P. Henson (Najlepšia herečka), Michael B. Jordan (Najlepší herec) a Amandla Stenberg (Mladá hviezda). Medzi športovcami zvíťazili rovnako ako pred rokom basketbalista Stephen Curry a tenistka Serena Williams. Cenu za celoživotné dielo dostal herec Samuel L. Jackson, jeho kolega Jesse Williams získal Humanitarian Award a spevákovi Akonovi udelili Global Good Award.
Súčasťou ceremoniálu, ktorý moderovali Anthony Anderson a Tracee Ellis Ross, bola aj spomienka na zosnulého hudobníka Princa. Jeho pamiatku si uctili Stevie Wonder, Janelle Monáe, Erykah Badu, The Roots, Bilal, Maxwell, Jennifer Hudson, Tori Kelly a Sheila E, ktorí zaspievali viacero jeho skladieb. Organizátori nezabudli ani na boxera Muhammada Aliho, jeho si zas uctili jeho dcéra Laila a herec Jamie Foxx.
Prehľad víťazov a víťaziek BET Awards 2016:
Najlepší r'n'b/popový interpret: Bryson Tiller
Najlepšia skupina: Drake & Future
Najlepšia spolupráca: Rihanna feat. Drake - Work
Najlepšia hip-hopová interpretka: Nicki Minaj
Videoklip roka: Beyoncé - Formation
Najlepší režisér videoklipov: Director X
Najlepší nováčik: Bryson Tiller
Najlepší gospelový interpret alebo interpretka: Kirk Franklin
Centric Award: Beyoncé - Formation
Viewers' Choice Award: Beyoncé - Formation
Viewers' Choice Award - zahraničný interpret: Falz (Nigéria)
Najlepší medzinárodný interpret - Afrika: Black Coffee (Juhoafrická republika)
Najlepší medzinárodný interpret - Veľká Británia: Skepta
Najlepší herec: Michael B. Jordan
Mladá hviezda: Amandla Stenberg
Cena za celoživotné dielo: Samuel L. Jackson
Na svätého Jána jahody do džbána
Spolu horšie - 18,80 % .
Spolu lepšie, ale stále hlboko pod tridsať - 26,40%
Spolu rovnako- 19,60%
Jednotka - 15,00% ;
Dvojka - 3,80 % ;
TV DOMA - 5,10 % ;
DAJTO- 3,30 %
TV JOJ – 14,20% ;
WAU - 2.00 %;
TA 3 - 2,80 %
o 9:53
RTVS sa musí ospravedlniť Š. Harabinovi
a zaplatiť mu 10.000 eur
RTVS by sa mala ospravedlniť Štefanovi Harabinovi a zaplatiť mu 10-tisíc eur. Dnes o tom rozhodol Okresný súd Bratislava IV. Podľa sudkyne výrok, ktorý RTVS použila, „je neoprávneným zásahom do práva na ochranu osobnosti navrhovateľa“. RTVS je povinná v relácii Reportéri uverejniť ospravedlnenie do 30 dní od právoplatnosti rozsudku. „Ospravedlňujeme sa JUDr. Štefanovi Harabinovi, že spracovaním a odvysielaním nepravdivého a nepodloženého výroku MUDr. Renáty Papšovej: „Ako lekár môžem povedať, že niekedy sú choroby nákazlivé a naša justícia je chorá, ochorel Juraj Majchrák, ochorela JUDr. Lauková, ktorá takisto zomrela na tvrdú perzekúciu doktora Harabina." v relácii Reportéri 28. mája 2012 o 21:40 na televíznej stanici Jednotka v Slovenskej televízii ako organizačnej zložke Rozhlasu a Televízie Slovenska sme neoprávnene zasiahli do jeho práva na ochranu osobnosti ako aj do práva na ochranu dobrého mena a cti, vážnosti v spoločnosti a ľudskej dôstojnosti“. RTVS je zároveň povinná zaplatiť Harabinovi nemajetkovú ujmu v peniazoch 10-tisíc eur do troch dní od právoplatnosti tohto rozsudku. Súd vo zvyšku návrh zamietol. Obe strany si nechali lehotu na podanie odvolania.
Sudkyňa uviedla, že v rámci slobody prejavu a vyjadrovania názorov je zaručené aj právo kritiky. Kritika je podľa nej potrebná i pre konfrontáciu názorov či informovanosť. Sloboda vyjadrovať kritiku má však svoje hranice, dodala vo vysvetlení. „Cieľom kritiky má byť náprava určitého negatívneho javu, nie porážka, poníženie, zosmiešnenie, škandalizácia alebo zneváženie ľudskej dôstojnosti,“ uviedla sudkyňa. Ako ďalej rozsudok odôvodnila, súd v tejto veci dospel k záveru, že nemožno vychádzať z doslovného znenia slovného prejavu doktorky Papšovej, že by mala na mysli, že by priamo Harabin aktívnym konaním sa pričinil o úmrtie Majchráka a Laukovej. Avšak súd sa takisto nestotožnil s námietkou RTVS, že dotknutý výrok nemohol u žiadneho priemerne zmýšľajúceho diváka vyvolať dojem, že Harabin spôsobil smrť týchto osôb.
V súdnom spore o ochranu osobnosti a náhradu nemajetkovej ujmy chcel Štefan Harabin od psychiatričky Renáty Papšovej vysúdiť 100-tisíc eur a ďalších 200-tisíc od RTVS – verejnoprávnej televízie, ktorá zaznamenala a odvysielala 28. mája 2012 v relácii Reportéri jej výrok, v ktorom Harabina spomenula.
Renáta Papšová bola ošetrujúcou lekárkou dnes už nebohých sudcov Juraja Majchráka (spáchal samovraždu) a Marty Laukovej (mala vážne zdravotné problémy). "Ako lekár môžem povedať, že niekedy sú choroby nákazlivé a naša justícia je chorá, ochorel Juraj Majchrák, ochorela JUDr. Lauková, ktorá takisto zomrela na tvrdú perzekúciu doktora Harabina," povedala psychiatrička Papšová 14. apríla 2012 na verejnej diskusii Sudcovia o sudcoch. RTVS výrok potom použila v reportáži o slovenskej justícii odvysielaný 28. mája 2012 v relácii Reportéri. V septembri tohto roku sa psychiatrička s Harabinom dohodla na vyrovnaní mimosúdnou cestou.
"Súd prehnané nároky protistrany na náhradu nemajetkovej ujmy vo výške 190 000 eur zamietol a priznal len päť percent pôvodne žalovanej sumy. Aj napriek tejto skutočnosti sa RTVS po podrobnom preštudovaní rozsiahleho rozsudku plánuje odvolať," píše sa v stanovisku RTVS, ktoré poskytla hovorkyňa média Dominika Šulková. Štefan Harabin na otázku, či považuje priznanú nemajetkovú ujmu 10-tisíc eur za adekvátnu, povedal, že ešte nevie, či sa proti rozhodnutiu súdu odvolá. "Nechal som si čas na rozmyslenie, pokiaľ ide o nemajetkovú ujmu. Ale s ospravedlňujúcou časťou výroku som, samozrejme, spokojný," dodal.
Zomrel Götz George
Vo veku 77 rokov zomrel nemecký herec Götz George, ktorý sa preslávil predovšetkým ako komisár Schimanski v seriáli Miesto činu (Tatort). S odvolaním sa na jeho agentku to dnes oznámila agentúra DPA, podľa ktorej George zomrel minulú nedeľu po krátkej chorobe.
George, ktorý sa narodil 23. júla 1938 v Berlíne, bol miliónom divákov po celom svete známy z role komisára Schimanskiho, ktorého si po prvýkrát zahral už v roku 1981. Počas 32 rokov si policajta vyšetrujúceho prípady z nemeckého Porúria zahral celkom 48 krát.
Götz George je v zahraničí známy i niekoľkých rolami v obľúbených adaptáciách príbehov Karla Maya - Poklad na Striebornom jazere, Medzi supy alebo Vinnetou a miešanka Apanači. Počas svojej viac ako šesť desaťročí dlhej kariéry stvárnil ale napríklad tiež nacistického lekára Josefa Mengeleho vo filme Nič než pravda alebo muža postihnutého Alzheimerovou chorobou v snímke Môj otec.
George sa ako syn Heinricha Georgeho a Berty Drewsové medzi filmovými hviezdami pohyboval už od malička. Na javisku divadla sa prvýkrát objavil v roku 1950, od konca 60. rokov účinkoval v televíznych kriminálnych seriáloch Komisár (Der Kommissar) a Miesto činu. Pred kamerou sa naposledy objavil vlani pri natáčaní kriminálneho dráme Zlé počasie (Böse Wetter) nemeckej verejnoprávnej televízie ARD.
International Film Festival Trenčianske Teplice News
Trenčianske Teplice News
Krátky hraný film študenta filmovej réžie na FAMU Jakuba Šmída Amanitas si odniesol hlavnú cenu – Zlatú žabu z Medzinárodného filmového festivalu Trenčianske Teplice (23. - 26. 6). Film o problémovej mládeži na vidieku zaujal porotu najviac spomedzi 16 súťažných filmov mladých českých a slovenských autorov.
Ako pre TASR povedal člen medzinárodnej poroty, režisér Jaroslav Vojtek, ide o súčasný film s veľmi zaujímavým príbehom. Ide o súčasný pohľad do vzťahov medzi rodičmi a deťmi. „Film bol veľmi nápadito spracovaný, má dobrú vizuálnu kultúru,“ priblížil Vojtek. Porota podľa neho ocenila zvláštnou cenou aj slovenský čiernobiely film Adama Felixa Checkpoint pre zaujímavú štruktúru a európske zameranie.
Podľa umeleckej riaditeľky festivalu Ľudmily Cvikovej sa Medzinárodný filmový festival Trenčianske Teplice vrátil ku svojim začiatkom. Súťažnou filmovou sekciou Na ceste chcú festival v kúpeľnom mestečku vrátiť mladým ľuďom. „V tomto roku sme mali iba slovenské a české filmové školy, v budúcom roku chceme súťažnú sekciu rozšíriť aj o zahraničných účastníkov,“ doplnila Cviková.
Podľa člena prezídia festivalu Petra Hledíka súťažná sekcia festivalu bola v tomto roku veľmi cielene zameraná na mladých. „My sme zatiaľ oslovili štyri filmové školy a vybrali sme segment, ktorý sa málo objavuje a divák ho má málo možnosť poznať – krátky hraný film. A práve v krátkom hranom filme sa ukáže, kto je aký talent. Pred začiatkom súťaže sme premietali film nedávno zosnulého Ján Němca Sousto. Už týmto filmom naznačil, že z neho raz bude veľký tvorca a že to bude osobnosť. A práve mladým chceme dať tú príležitosť, aby sme po rokoch mohli povedať – tak u nás začína,“ zdôraznil Hledík.
ÚGKK SR k nesprávnemu používaniu názvu štátu Spoje...
Súd zakázal neoprávnené šírenie TV kanálov skupiny...
Tripartita sa nedohodla na úprave koncesionárskych...
RTVS sa musí ospravedlniť Š. Harabinovi a zaplatiť...
International Film Festival Trenčianske Teplice Ne...
Zomrel Bill Cunningham

References: § 32
 § 36
 § 16
 § 16
 § 16
 § 16
 § 19
 § 34
 § 35
 § 36
 § 39
 § 32
 § 32
 § 16
 § 17
 § 18

Súd 
 Súd 
 súd 
 Súd 
 súd 
 Súd 
 súd 
 Súd 
 súd 
 súd 

Súd